Simbole van genade | ToekomsVenster
by Kariné Joubert | May 18, 2020 | Blog | 0 comments
Een van die moeilikste uitdagings vir my in hierdie tyd van inperking is dat ek nie by die mense uitkom vir wie ek lief is nie. Nie soos dit moet nie altans. Sosiale media interaksie is nog nie raak en vashou nie. Veral wanneer dit by my kinders en kleinkinders kom en ek weet jy kan daarmee identifiseer.
Hy begeer ons omhelsing, ons aanbidding ( een verduideliking is dat aanbid soos 'n soenbeweging in die rigting van 'n geliefde is), aanraking en omhelsing. As Hy Homself as Abba, Vader openbaar, kom die beeld van 'n Pa en kind by 'n mens op.
So is dit ook met ons Hemelse Vader gesteld.
Hy geniet dit as ons naby is, selfs speels naby is. Ons word te gou groot, swaarmoedig, beswaard, dra die hele wêreld op ons skouers so asof die Here ons daarvoor geroep het.